
Ministru kabineta sēdes protokollēmums

Noteikumu projekts "Grozījumi Ministru kabineta 2021. gada 28. janvāra noteikumos Nr. 66 "Eiropas Ekonomikas zonas finanšu instrumenta 2014.–2021. gada perioda programmas "Vietējā attīstība, nabadzības mazināšana un kultūras sadarbība" neliela apjoma grantu shēmas atklātā projektu iesniegumu konkursa "Atbalsts biznesa ideju īstenošanai Latgalē" īstenošanas noteikumi""

· 1. Pieņemt iesniegto noteikumu projektu. Valsts kancelejai sagatavot noteikumu projektu parakstīšanai.
· 
· 2. Vides aizsardzības un reģionālās attīstības ministrijai kā Eiropas Ekonomikas zonas finanšu instrumenta 2014.–2021. gada perioda programmas “Vietējā attīstība, nabadzības mazināšana un kultūras sadarbība” (turpmāk – programma) apsaimniekotājam (turpmāk – programmas apsaimniekotājs) divu nedēļu laikā pēc noteikumu stāšanās spēkā sagatavot un iesniegt Finanšu ministrijai kā Eiropas Ekonomikas zonas finanšu instrumenta un Norvēģijas finanšu instrumenta vadošajai iestādei priekšlikumus grozījumiem 2020. gada 21. maijā starp Finanšu ministriju un Finanšu instrumentu komiteju noslēgtajā līgumā par Eiropas Ekonomikas zonas finanšu instrumenta 2014.–2021. gada perioda programmas “Vietējā attīstība, nabadzības mazināšana un kultūras sadarbība” finansēšanu.
· 
· 3. Finanšu ministrijai kā Eiropas Ekonomikas zonas finanšu instrumenta un Norvēģijas finanšu instrumenta vadošajai iestādei, šā protokollēmuma 2. punktā minēto priekšlikumu pozitīva saskaņojuma gadījumā, nodrošināt  programmas līguma grozījumu iesniegšanu Finanšu instrumenta birojam.
· 
· 4. Programmas apsaimniekotājs var uzņemties no noteikumu projekta izrietošās saistības attiecībā uz neliela apjoma grantu shēmas projektu iesniegumu konkursa "Atbalsts biznesa ideju īstenošanai Latgalē" trešās kārtas izsludināšanu, tikai pēc attiecīgu programmas līguma grozījumu spēkā stāšanās.
· 
· 5. Projektu attiecināmības nosacījums, kas nosaka maksimāli pieļaujamo programmas līdzfinansējumu vienam projektam un prasības projekta iesnieguma iesniedzējam attiecībā uz uzņēmuma darbinieku skaitu un apgrozījumu, stājas spēkā tikai pēc attiecīgu programmas līguma grozījumu spēkā stāšanās.
·  

